2017. gada 7. februārī Noteikumi Nr. 72

Rīgā (prot. Nr. 6 1. §)

**Grozījums Ministru kabineta 2009. gada 13. janvāra noteikumos Nr. 35**

**"Kārtība, kādā civilo ekspertu nosūta dalībai starptautiskajā misijā,**

**un dalības finansēšanas kārtība"**

Izdoti saskaņā ar

Starptautiskās palīdzības likuma

12. panta trešo daļu

Izdarīt Ministru kabineta 2009. gada 13. janvāra noteikumos Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (Latvijas Vēstnesis, 2009, 10. nr.; 2013, 159. nr.; 2014, 74. nr.) grozījumu un papildināt I nodaļu ar 2.1 punktu šādā redakcijā:

"2.1 Civilā eksperta nepārtrauktas dalības laiks starptautiskajā misijā nav ilgāks par trim gadiem no pirmreizējās nosūtīšanas dienas. Ja civilais eksperts dalības laikā misijā ir paaugstināts amatā, triju gadu termiņu skaita no dienas, kad civilais eksperts paaugstināts amatā, taču kopējais nepārtrauktas dalības laiks misijā nepārsniedz sešus gadus. Termiņu, uz kādu pagarina civilā eksperta dalības laiku misijā, ierosina attiecīgā šo noteikumu 4. punktā minētā institūcija."

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis